ऋषि होरें खुश होइयै देवहूति गी इयै वर देई ओड़ेया। ऋषि कर्दम होरें तपस्या छोड़िऐ गृहस्थ बसाया ते उंदै घर केईं कुड़िएं ते अंतै विच कपिलदेव जी दा जन्म होआ। कपिल देव जी बचपन थमां गै इन्ने ज्ञानी ते तेजवान हे जे उनें अपनी माता देवहूति गी बी आत्मज्ञान दित्ता ते ओ बी संसार सागरै चा तरी गेई। कपिल देव भगवान दा साक्षात अवतार मन्ने गेदे न। उनें मंगा सागरै ऊप्पर बेइयै बड़ा तप कीता ते सांख्य शास्त्र दा म्हान ज्ञान प्रकट कीता जेदी कृष्ण भगवान नै गीता च बड़ी प्रशंसा कीती दी ऐ।